
NR.12961/19.07.2023
REFERAT DE APROBARE

Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local Proiectul de Hotărâre pentru aprobarea Studiului de oportunitate privind concesionarea prin licitaţie publică a suprafeţei de 36,1673 ha teren extravilan situat în T 5.
În baza OUG nr. 57/2019 privind Codul administrativ, vă prezint următoarele :
	Terenul supus concesionării, în suprafaţă de 36,1673 ha situat în Tarlaua 5, P 43/4, nr. cadastral 25791, P 43/3 nr. cadastral 25793, P 51 nr. cadastral 25799 , P 43/1/1 nr. cadastral 25800, P 43/2 nr. cadastral 25802, P 40 nr. cadastral 25804 și P 43/5 nr. cadastral 25806, este proprietate privată a oraşului, conform HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni cu modificările și completările ulterioare și face parte din amenajamentul pastoral confor HCL nr. 165/19.12.2017 privind aprobarea Amenajamentului pastoral pentru pajiștile aflate în proprietatea privată a orașului Boldești-Scăeni. Terenul a fost închiriat prin contractul de închiriere nr. 5915/20.04.2018 unui crescător de animale, iar prin HCL nr. 48/30.03.2021 contractul a fost reziliat.  În prezent terenul nu are o folosință agricolă, (pajişte) fiind acoperit de vegetație și arbuști.
	Prin adresa înregistrată la sediul Primăriei oraș Boldești-Scăeni sub nr. 5025/21.03.2023, S.C GREEN ENERGY PLUS S.R.L., solicită concesionarea unei suprafeţe de teren de 36 ha în vederea construirii și exploatării unui parc de panouri fotovoltaice, în sistem dual.
       Potrivit dispoziţiilor art. 308, alin.(4) din OUG nr. 57/2019 privind Codul administrativ, iniţiativa concesionării trebuie să aibă la baza efectuarea unui studiu de oportunitate, care, potrivit dispoziţiilor art.309, alin. (5) din OUG 57/2019 trebuie aprobat de către concedent, adică de către Consiliul Local.
       Potrivit dispoziţiilor alin. (6) ale art. 309 din OUG 57/2019 concesionarea se aprobă, pe baza studiului de oportunitate prevăzut la alin. (5), prin hotărâre a Guvernului, a consiliului local, judeţean sau a Consiliului General al Municipiului Bucureşti, după caz, iar potrivit dispoziţiilor alin. (7), în baza studiului de oportunitate prevăzut la alin. (5), concedentul elaborează caietul de sarcini al concesiunii.
     Atribuirea contractului de concesiune se va face prin aplicarea procedurii licitaţiei publice.
Faţă de cele mai sus prezentate, propun următoarele :
· Aprobarea Studiului de oportunitate privind concesionarea prin licitaţie a suprafeţei de 36,1673 ha teren extravilan situat în T 5;
· [bookmark: _GoBack]Împuternicirea primarului să desemneze comisia pentru elaborarea Caietului de sarcini şi întocmirea Documentaţiei de atribuire.
În speranţa aprobării, vă mulţumesc anticipat !
                                                      PRIMAR,
                                      BUCUROIU CONSTANTIN

                         Consiliului Local al Oraşului Boldeşti-Scăeni

